Ανασκόπηση δερματοσκοπικών κριτηρίων σε όγκους δέρματος της παιδικής ηλικίας
Creators: name: Καραμήτσιου, Μαρία Αποστολία Νικολάου
Publisher: name: Aristotle University of Thessaloniki
Year: 2025
Subjects: Δερματοσκόπηση
Παιδιά
Όγκοι
Dermoscopy
Children
tumors

description: Η παρούσα διπλωματική εργασία εξετάζει τη χρήση της δερματοσκόπησης ως εργαλείο για τη διαγνωστική προσέγγιση και ταξινόμηση των όγκων του δέρματος στην παιδική ηλικία. Η δερματοσκοπική ανάλυση των καλοηθών όγκων του δέρματος στην παιδική ηλικία αποκαλύπτει χαρακτηριστικά πρότυπα που διαφοροποιούν τις βλάβες μεταξύ τους, βοηθώντας στη διαφορική διάγνωση και την ορθή κλινική διαχείριση. Οι κοινοί μελανοκυτταρικοί σπίλοι, που αποτελούν τις συχνότερες μελανοκυτταρικές βλάβες στα παιδιά, εμφανίζουν δικτυωτό και σφαιροειδές πρότυπο, με ομοιογενή και συμμετρική κατανομή της χρωστικής, χωρίς άτυπα χαρακτηριστικά. Αντίθετα, οι συγγενείς μελανοκυτταρικοί σπίλοι, οι οποίοι είναι παρόντες εκ γενετής, μπορεί να παρουσιάζουν σφαιροειδές, γραμμοειδές ή μεικτό πρότυπο, το οποίο εξαρτάται από το μέγεθος και την ηλικία της βλάβης. Οι αγγειακοί όγκοι, όπως τα αιμαγγειώματα, διακρίνονται από το έντονο ερυθρό αγγειακό πρότυπο, το οποίο εμφανίζεται ως ομοιογενής ερυθρή χρώση στα επιφανειακά αιμαγγειώματα, ενώ στα εν τω βάθει αιμαγγειώματα παρατηρούνται μπλε-γκρι περιοχές που αντανακλούν την παρουσία αγγειακών δομών κάτω από το χόριο. Αντίστοιχα, το πυογόνο κοκκίωμα, που επίσης ανήκει στις αγγειακές βλάβες, εμφανίζει έντονα ερυθρές περιοχές χωρίς δομή, με την παρουσία λευκών γραμμών και περιφερικού δακτυλίου. Μια από τις πιο αναγνωρίσιμες καλοήθεις βλάβες, το πιλοματρίκωμα, εμφανίζει λευκές ακανόνιστες δομές, οι οποίες σχετίζονται με την παρουσία κερατίνης, ενώ η παρουσία διακεκομμένων αγγείων και μπλε-γκρι περιοχών διαφοροποιεί τη βλάβη από άλλες μελαγχρωματικές ή φλεγμονώδεις αλλοιώσεις. Αντίστοιχα, το νεανικό ξανθοκοκκίωμα, ένας όγκος που εμφανίζεται κυρίως στα βρέφη, χαρακτηρίζεται δερματοσκοπικά από το “setting sun pattern”, ένα πρότυπο στο οποίο διακρίνεται κεντρική κίτρινη περιοχή που περιβάλλεται από ερυθρό δακτύλιο. Το δερματοΐνωμα, μία ινωτική δερματική βλάβη, εμφανίζει το [5] πρότυπο της κεντρικής λευκής ουλής με περιφερικό καφέ δικτυωτό μοτίβο, το οποίο αντανακλά την αυξημένη ινοβλαστική δραστηριότητα στο κέντρο της βλάβης, καθώς και την εναπόθεση μελανίνης στην περιφέρειά της. Οι αγγειακές βλάβες, όπως είναι τα αγγειοκερατώματα, εμφανίζουν ερυθροϊώδεις περιοχές χωρίς δομή, συνοδευόμενες από σαφώς αφοριζόμενα μαύρα βοθρία ή σφαιρίδια, τα οποία αντιστοιχούν σε θρόμβους εντός διατεταμένων αγγείων. Τέλος, οι δερμοειδείς και επιδερμοειδείς κύστεις, αν και συχνά συγγενείς βλάβες, χαρακτηρίζονται από κιτρινωπό υπόστρωμα με λευκές περιοχές και διακλαδιζόμενα αγγεία, γεγονός που αντικατοπτρίζει τη συσσώρευση σμήγματος και κερατίνης εντός των κύστεων. Παρόλο που οι καλοήθεις όγκοι είναι οι πιο συχνοί στην παιδική ηλικία, υπάρχει ένα μικρό ποσοστό παιδιατρικών ασθενών που μπορεί να εμφανίσει κακοήθεις νεοπλασίες, όπως το παιδιατρικό μελάνωμα. Το μελάνωμα στην παιδική ηλικία διακρίνεται σε συμβατικό μελάνωμα, σπιτζοειδές μελάνωμα και μελάνωμα που αναπτύσσεται σε συγγενείς σπίλους. Η διάγνωσή του είναι δύσκολη, καθώς δεν ακολουθεί πάντα τα κλασικά διαγνωστικά κριτήρια των ενηλίκων. Ως εκ τούτου, η τροποποίηση των κριτηρίων ABCDE και η χρήση μοριακών διαγνωστικών εργαλείων είναι απαραίτητες για τη βελτίωση της ακρίβειας στη διάγνωση. Το παρόν κείμενο αναδεικνύει τη σημασία της δερματοσκόπησης στη διαφορική διάγνωση των παιδιατρικών δερματικών βλαβών, βοηθώντας στην αποφυγή άσκοπων επεμβάσεων, αλλά και στη σωστή αναγνώριση ύποπτων βλαβών στοχεύοντας στην καλύτερη κατανόηση και αντιμετώπιση των δερματικών όγκων στην παιδική ηλικία, με έμφαση στη βελτίωση της διαγνωστικής ακρίβειας και στην έγκαιρη διάγνωση κακοήθων. βλαβών.
description: The dissertation examines dermoscopy as a tool for diagnosing and classifying skin tumors in childhood. Dermoscopic analysis of benign skin tumors in childhood reveals distinct patterns that differentiate lesions from one another, facilitating their differential diagnosis and proper clinical management. Common melanocytic nevi, the most frequent melanocytic lesions in children, typically present with a reticular and globular pattern, characterized by homogeneous and symmetrical pigmentation distribution without atypical features. In contrast, congenital melanocytic nevi, present from birth, may exhibit globular, linear, or mixed patterns, depending on the lesion's size and the child's age. Vascular tumors, such as hemangiomas, are distinguished by their characteristic intense red vascular pattern. In superficial hemangiomas, the coloration appears homogeneous, while blue-gray areas are observed in deeper hemangiomas, reflecting the presence of vascular structures beneath the dermis. Similarly, another vascular lesion, pyogenic granuloma, exhibits intensely red areas without structure, along with white lines and a peripheral halo. One of the most recognizable benign lesions, pilomatricoma, displays irregular white structures indicative of keratin presence. At the same time, dotted vessels and blue-gray areas distinguish it from other pigmented or inflammatory lesions. Likewise, juvenile xanthogranuloma, a histiocytic tumor commonly seen in infants, is a dermoscopic ally characterized by the "setting sun pattern" where a central yellowish area is surrounded by a peripheral red halo. Dermatofibroma, a fibrotic skin lesion, exhibits the central white scar pattern with a peripheral brown reticular network, reflecting increased fibroblastic activity in the center and melanin deposition at the periphery. Vascular lesions, such as angiokeratomas, display red violet areas without structure, accompanied by sharply demarcated black lacunae or clods, which correspond to intravascular thrombi. [7] Finally, dermoid and epidermoid cysts, although often congenital lesions, are characterized by a yellowish background with white areas and branching vessels, reflecting the accumulation of sebum and keratin within the cysts. Although benign tumors are the most common in childhood, a small percentage of pediatric patients may develop malignant neoplasms, such as pediatric melanoma. Pediatric melanoma is classified into conventional melanoma, spitzoid melanoma, and melanoma arising from congenital nevi. Its diagnosis is particularly challenging, as it does not always adhere to the classic ABCDE diagnostic criteria used in adults. Therefore, modifying diagnostic criteria and applying molecular diagnostic techniques (FISH, CGH, immunohistochemistry) are necessary to enhance diagnostic accuracy. This study highlights the importance of dermoscopy in the differential diagnosis of pediatric skin lesions, aiding in the avoidance of unnecessary surgical procedures while ensuring the timely identification of suspicious lesions. By systematically classifying dermoscopic patterns, this dissertation aims to contribute to a better understanding and managing skin tumors in childhood, focusing on improving diagnostic accuracy and ensuring the early detection of malignant.